User:Karunya993/sandbox

= சிங்கப்பூர் இந்திய உணவு = சிங்கப்பூர் பல கலாச்சாரங்கள் நிறைந்த நாடு. இன்னாட்டின் முக்கியமான ஓர் அங்கம் உணவாகும். சிங்கப்பூரில் ஒரு நிர்ணயித்த கலாச்சாரம் இல்லாததால்  மற்ற நாட்டின் தாக்கம் அதிகமாக உள்ளது. இக்கட்டுரை முக்கியமாக சிங்கப்பூர் உணவில் இந்திய தாக்கத்தை பற்றி குறிப்பிடுகிறது.

முதன் முதலில் சிங்கப்பூரில் தென் இந்தியாவிலிருந்து இந்தியர்கள் இறங்கினார்கள். பலர் வேலை மற்றும் வர்த்தக வாய்ப்புக்களுக்கு, லாபத்தைத் தேடி பிரபல இடமான சிங்கையை நாடினர். அவர்களோடு பல பழக்க வழக்கங்களையும் கொண்டுவந்தனர். நல்லிணக்கத்தோடு மற்ற இனங்களுடன் வாழ்ந்த்ததால், அவர்களுடைய கலாச்சாரத்தில் தாக்கத்தைதும் மாற்றங்களையும் ஏற்படுத்தினர், மற்றவருடைய கலாச்சாரங்களின் மீதும் தாக்கம் ஏற்படுத்தினர். இத்தாக்கங்கள் உணவில் சிறப்பாக திகழ்ந்தன. ஒன்றாக வாழும்போது, உணவை பகிர்தல், ஒன்றுகூடி சாப்பிடுவது மற்றும் சமைப்பது ஒரு தினசரி பழக்கமாக இருந்ததால், ஒவ்வொரு இனமும் தங்களுடைய வழக்கங்களை ஒருவருக்கொருவர் மாற்றிக்கொண்டனர்.

சிங்கப்பூர் இந்திய உணவு என்றால் அதில் பல வகைகளுண்டு. இந்திய-முச்லிம், சீன-இந்திய வகைகள் சில உதாரணங்கள். இவற்றில், பட்டை, கிராம்பு, லவங்கம், கருவேப்பில்லைப் போன்ற நறுமண தாளிப்பு பொருட்களை பயன்படுத்துவது, குழம்புகள் வைப்பது போன்றவை சில தாக்கங்கள்.

இந்திய-முச்லிம் உணவு
இந்திய முச்லிம் உணவு எனப்படுவது இந்திய மற்றும் மலாய் உணவுகளின் கலவை தான். மீ கொரெங்க்,ரெண்டாங், நாசி பிரியாணி, மற்றும் சம்பால் இப்பகுதியில் வரும் சில உதாரணங்கள். மீ கொரெங்க், முதன்முதலில், மெட்ராஸிலிருந்து வந்த முச்லிம் வியாபாரிகள் கொண்டுவந்தனர். இதில் இந்திய சுவையை சேர்க்க மிளகாய், மங்சள், பட்டை மற்றும் கரம் மசாலாவும், மலாய் சுவையை சேர்க்க முட்டை, நூடல்ஸ், கருவாடு மற்றும் மாமிசமும்  சேர்கப்படுகிறது. ரெண்டாங்கில், இந்திய சுவையை சேர்க, பட்டை, கிராம்பு, லவங்கம், கடுகு ஆகியவற்றையும், மலாய் சுவையை சேர்க்க தேங்காய் பால், எலுமிச்சம்புல்(Lemongrass), கலங்கல் (Galangal) ஆகியவற்றையும் சேர்த்தனர். அதேபோல் நாசி பிரியாணியிலும் அப்பொருட்களே பயன்படுத்தபட்டன. சம்பாலும், இந்திய துவையலிலிருந்து சிறிது வேருப்பட்டிருப்பது. முன்பு இந்தியாவில் துவையலுக்கு தேவைப்பட்டிருக்கும் மூலிககள் சிங்கையில் கிடைக்காததால், கருவாட்டை பயன்படுத்தினர். இவ்வுணவுகளால், எவ்வாறு முந்தய காலத்தில், இரு சமூகங்களும் ஒன்றூகூடி, புத்தாக்கத்திறனோடு வாழ்ந்தன என்று தெரியவருகிறது.

இந்திய-சீன உணவு
இந்திய-சீன உணவு என்பது இந்திய மற்றும் சீன உணவுகளின் கலவைதான். மீந்தலைகுழம்பு, மன்ச்சுரியன் ஆகியவை சில இந்திய தாக்கங்கள் கொண்ட சீன உணவுகளாகும். மன்ச்சுரியன்,கொல்கதாவில், இந்தியர்களோடு சேர்ந்திருந்த சீனர்களுடையது ஆகும். மீந்தலைக்குழம்பு, முதன்முதலில் சிங்கப்பூரில் உள்ள செலகி சாலையில்(Selegie Road) கடை வைத்திருந்த ம.ச. கோமெஸால் (M.S Gomez) கண்டுபிடிக்கப்பட்டது. இந்தியர்களுடைய பாரம்பரிய மீன் குழம்பில், சீனர்களுக்கு விருப்பமான மீந்தலையை சேர்த்து பரிமாரினார். இவ்வுணவில் இந்திய சுவையை சேர்க்க தாளிப்பு பொருட்களும், மிளகாயும், சிறு வெங்காயமும் சீன சுவையை சேர்க்க மீந்தலையும், போடப்பட்டிருந்த்தது. இது மிகப்பிரபலமான உணவாயிட்டது.

எந்த இனத்தையும் சேராத சில இந்திய தாக்கங்கள், எவ்வாறு சிங்கையில் குடியிருந்த இந்தியர்கள், தங்களுடைய பாரம்பரிய உணவுகளை மாற்றியுள்ளனர் என்று காட்டுகின்றன. இதில், ரொட்டி பரோட்டா, சமோசா, கோக்கறி ஆகியவற்றை உள்ளடக்கும். இந்தியாவிலுள்ள உணவுகளிலிருந்து இவை ஒரு சில சிறிய மாற்றங்களை கண்டுள்ளன.

சிங்கப்பூர் உணவு சிங்கப்பூரின் அடையாளத்தில் ஒரு முக்கிய பங்கு வகிக்கிறது. எவ்வாறு இந்தியர்கள் சமூகத்தில் ஒரு தாக்கத்தை ஏற்படுத்தியிருக்கார்கள் என்று நமக்கு இவ்வுணவுகளின் மூலம் தெரியவருகிறது.